google/wiki40b huggingface dataset:
The Fourth Kind

The Fourth Kind er en amerikansk spillefilm fra 2009 i sjangrene science fiction og horror. Den har Milla Jovovich, Charlotte Milchard, Elias Koteas, Will Patton og Mia McKenna Bruce i de viktigste rollene. Filmen er regissert av Oletunde Osunsanmi. Tittelen er avledet fra en utvidelse av J. Allen Hyneks klassifisering av nærkontakt med utenomjordiske vesener hvor den fjerde formen er bortførelser av utenomjordiske. Filmen hadde premiere i USA den 6. november 2009 og var en moderat suksess, og tjente inn rundt 46 millioner verden over.

Handling

The Fourth Kind handler om psykologen Dr. Abigail Tylers studier om utenomjordiske bortføringer som har skjedd i og rundt byen Nome i Alaska fra 1970-tallet og fram til 2000. Filmen viser Dr. Tylers egne filmopptak over hendelser parallelt med gjeninnspillinger der Milla Jovovich spiller Dr. Taylor. Filmen viser også et intervju med Dr. Abigail Tyler gjennom filmen der hun forteller om hendelsene. I intervjupartene er det regissøren Oletunde Osunsanmi som spiller intervjueren.
Det var mannen til Abigail, Will Jammeson, som hold på med disse studiene før hun tok over da han ble funnet drept i sengen sin i august 2000. Ingen visste hvordan han var blitt myrdet, ikke en gang Abigail, som lå rett ved siden av. Hennes pasienter er blitt bortført for så å bli satt tilbake igjen uten å huske noen ting om hva som har skjedd, bortsett fra at de ser en ugle rett før det skjer. For at de skal huske hva som skjedde dem, bruker Abigail hypnose.
De utenomjordiske vesenene liker ikke at Abigail driver med disse studiene sine, derfor bortfører de også henne og datteren hennes, bare at datteren kom aldri tilbake igjenn.

Produksjon

Filmens handling skjer i Nome, Alaska, men er for det meste spilt inn i Bulgaria, foruten en del i Canada og California i samarbeid med Universal Pictures, Gold Circle Films og Dead Crow Productions. Scott Niemeyer, Norm Waitt og Ioana Miller har produsert filmen. Musikken er av Atli Orvarsson.
Prizzis ære

Priser

Filmen vant en Oscar-pris for beste kvinnelige birolle (Anjelica Huston), samt at den ble nominert i kategoriene beste mannlige hovedrolle, beste mannlige birolle, beste kostyme, beste regi, beste klipp, beste film og for beste adapterte manus.
Herkulespaviljongen

Herkulespaviljongen (dansk: Herkulespavillonen) er et tidligere kongelig lysthus ved enden av Kavalergangen i Kongens Have i København. Sin nåværende klassisistiske form fra 1773 fikk bygningen av arkitekten C.F. Harsdorff. I dag fungerer paviljongen som kafé under navnet Café Herkules.
Da kong Christian IV anla Kongens Have i 1606 oppførte han lystslottet Rosenborg slott og en havepaviljong som han kalte Det Blaae Lysthus. Akkurat som på Rosenborg var det utstyrt med skjulte lydkanaler slik at kongen og hans gjester kunne høre «usynlig» musikk i andre etasje mens orkesteret satt i etasjen under.  
Det Blaae Lysthus ble bygget om til en «eremitage»  for Christian V i 1671. En eremitage var et sted hvor kongefamilien kunne gå til bords uten tjenernes nærvær. I underetasjen var det innredet et kjøkken med vegger kledd med hollandske fliser. Her ble bordet dekket og etterpå heist opp i andre etasje gjennom en lem.
Trond Petter Kolset

Dødsfallet

Kolset ble drept den 17. april 2009 mens han satt i en upansret Toyota Landcruiser rundt syv kilometer vest for Mazār-e Sharīf. En mann kjørte mot kolonnen i en bil og utløste en bombe. Den norske offiseren ble raskt fraktet ut av området med helikopter til det tyske feltsykehuset i Mazār-e Sharīf, men livet sto ikke til å redde. Han ble erklært død klokken 10:09 fredag morgen norsk tid. Kolset ble den fjerde norske soldaten drept i Afghanistan siden 2004.
Det norske forsvaret opplyste først at det var en veibombe som sprengte den upansrede bilen som den norske offiseren kjørte. Senere bekreftet både afghansk politi og Taliban at handlingen var utført av en selvmordsbomber. Abdul Raouf Taj, visepolitisjef i Balkh-området, uttalte at det var en selvmordsbomber som slo til mot kolonnen som offiseren kjørte i, og det tyske nyhetsbyrået DPA meldte at Taliban påtok seg skylden for angrepet. Ifølge Taliban-talsmann Zabiullah Mujahid var selvmordsbomberen den 18 år gamle Abdul Based og kom fra den sørafghanske byen Kandahar. Mujahid hevdet også at ti NATO-soldater ble drept i angrepet, og at tre stridsvogner ble ødelagt. Ifølge det norske forsvaret ble én person drept og en annen lettere skadet i angrepet.
Dagen etter ble det holdt en minnestund for Kolset i den norske leiren Camp Nidaros i Mazār-e Sharīf, hvor hans medsoldater gav ham en siste hilsen og skrev seg inn i en kondolanseprotokoll, som senere skulle overleveres til hans familie.
Den 21. april ga 1000 soldater honnør til Kolsets båre som ble fraktet langs hovedveien gjennom leiren Camp Marmal i Mazār-e Sharīf. Deretter tok flyet med kisten av fra flystripen i Camp Marmal.Klokken 16 ankom et svensk C-130 Hercules transportfly med båren på Gardermoen militære flystasjon, etterfulgt av en lukket seremoni med Kolsets familie, Forsvarets ledelse, Etterretningstjenesten og andre venner og kolleger.
Mo (Modalen)

Mo er administrasjonssenteret i Modalen kommune i Hordaland, og ligger innerst i Mofjorden.
Bygden har ikke mer en rundt 100 innbyggere. Her ligger Mo kirke og en liten butikk. Dette er et av de få stedene i Modalen som har butikk. Adkomsten til Mo går via Fv 346 ved Nye Otterstad bro. 569Fylkesvei 569 går også litt utenfor Mo sentrum. I Modalen ligger også et hotell som blir drevet av noen islendinger som tok over driften i 2009.
Coëtquidan

Coëtquidan eller Camp Coëtquidan er et sted i kommunen Guer i departementet Morbihan i Bretagne i Frankrike. Stedet har en militærleir, som huser École spéciale militaire de Saint-Cyr, École militaire interarmes og École d'administration militaire. Leiren er på 64 km².
Grigorij Murygin

Karriere

Murygin deltok i Oita International halvmaraton for rullestolløpere i oktober 2011, i Oita i Japan, som nest yngste deltaker, men han kom på 9.-plass av 291 deltakere. 
Han deltok ved VM i skiskyting og langrenn for funksjonshemmede 2013, der han deltok i både langrenn og skiskyting. I langrenn var han med å vinne gull på 4 x 2,5 km stafett, åpen klasse. I tillegg fikk han sølv på 10 km og bronse på sprinten. På 15 km kom han på 12.-plass. I skiskyting vant han 7,5 km, og han kom på 6.-plass på 15 km og 11.-plass på 12,5 km. 
Han representerte Russland ved de paralympiske vinterlekene 2014 i Sotsji, der han også deltok i både langrenn og skiskyting. Russland vant her langrennsstafetten på 4 x 2,5 km åpen klasse, og han fikk også sølv på langrennssprinten og bronse på 10 km. I skiskyting fikk han sølv på 15 km og bronse på 12,5 km.
Fri energi

Fri energi  er et begrep innen I termodynamikken som betegner den mengden nyttig energi man kan få ut av et termisk system i form av
mekanisk, elektrisk eller annen form for arbeid. Systemet har alltid en indre energi, men denne kan ikke uten videre benyttes til praktiske formål. For eksempel inneholder verdenshavene store mengder varmeenergi som man kunne tro kunne benyttes som en energikilde. Det ville være tillatt ifølge termodynamikkens første hovedsetning som sier at en energiform er ekvivalent med en annen. Men termodynamikkens andre hovedsetning kommer inn som en begrensing og gjør en slik utnyttelse ikke uten videre mulig. I alle prosesser er det bare en del av den tilgjengelige energien som man kan gjøre bruk av. Denne delen blir kalt den fri energi da den er tilgjengelig.
Mengden fri energi som kan utnyttes i en prosess som skjer under konstant volum V, ble først funnet av den tyske fysiker Hermann von Helmholtz. Er U den indre energien når systemet har absolutt temperatur T,  og S dets entropi, så er Helmholtz fri energi F = U - TS. Da de fleste prosesser i kjemien skjer under konstant trykk, viste den amerikanske fysiker Josiah Willard Gibbs at da er den frie energien gitt som  G = H - TS hvor H = U + PV er systemets entalpi. Dette er definisjonen av Gibbs fri energi som spiller en sentral rolle i alle kjemiske reaksjoner. Hver partikkel i et system har en Gibbs fri energi som er lik systemets kjemiske potensial, i.e. μ = G/N  hvor N  er antall partikler i systemet. For relativistiske systemer er ikke partikkeltallet N veldefinert da partikler kan skapes ved pardannelse og forsvinne ved annihilasjon. Slike systemer vil derimot være spesifiserte ved de termodynamiske variable T, P og μ og har en veldefinert Landau fri energi Ω. Den har en volumtetthet som er det negative trykket, i.e. P = - Ω/V.
Det er nyttig å vite at begrepet «fri energi» er utdatert, og at når disse begreper blir brukt i høyere utdanning blir kalt for «Helmholtzs energi» og «Gibbs' energi».
Dragon

En dragon var fra 1500-tallet en soldat som beveger seg til slagmarken til hest, men stiger av for å slåss. Dragon betegnet altså en kavalerist som var utstyrt for å kjempe til fots som en infanterist. Fra midten av 1700-tallet ble betegnelsen brukt om soldater kjempet til hest med blanke våpen og til fots med skytevåpen. Den teknologiske utviklingen har ført til at dragoner i dag benytter seg av panservogner i form av stridsvogn eller stormpanservogn.

Dragoner i Norge

I Norge skulle en eller flere gårder, kalt dragonkvarter eller utrederkvarter, stille en rytter med hest og utrustning til kavaleritjeneste. 
Fra 1768 hadde Norge fire regimenter bygd opp med dragoner: Første, Andre og Tredje Søndenfjelske dragonregiment samt Nordenfjeldske Dragonregiment.
I Norge i dag er en dragon en menig i kavaleriet. Dragoner/kavalerister bærer sort beret med grønn og gul bakplate, grønn og gul våpensnor rundt høyre arm, kalt kavalerisnor. Det er tre avdelinger som utdanner dragoner i dag; Panserbataljonen, Etterretningsbataljonen og Kampeskadronen.
Senad Softić

Utdanning og yrkeskarriere

Softić er utdannet ved School of Economics and Business Sarajevo, der han tok en mastergrad i 2004 og doktorgrad i 2010. 
Fra 1987 til 1995 var han amanuensis og forsker ved Institute for the Organization and Economics i Sarajevo. Fra 1995 til 2007 jobbet han ved Sarajevo Institute of Economics, som forsker og akademisk førsteamanuensis. Han ledet også Senter for samfunnsøkonomisk forskning, samtidig som han var assisterende professor. I sin akademiske karriere har han deltatt i 120 working papers og 13 bøker og avhandlinger. I 2007 begynte han å jobbe ved School of Economics and Business ved University of Sarajevo, som assisterende professor, senior assisterende professor og senere professor på deltid. 
I august 2015 overtok Softić over som sentralbanksjef, etter Kemal Kozarić. Han er utnevnt for en periode på 6 år.
Over the Top

Over the Top er en amerikansk drama- og actionfilm fra 1987 med Sylvester Stallone, produsert og regissert av Menahem Golan. Filmen handler om en lastebilsjåfør som prøver å vinne tilbake sin avhendte sønn samtidig som han blir mester i håndbak. Manuskriptet er skrevet av Stirling Silliphant og Sylvester Stallone. Originalmusikken er komponert av Giorgio Moroder.
Selve "hoved sangen", "Winner takes it all" er komponert av Sammy Hagar
Oslo Cancer Cluster

Oslo Cancer Cluster (OCC) er en non-profit forsknings- og næringsklynge innen kreft. Klyngen har som mål å akselerere utviklingen av ny kreftbehandling og diagnostikk – til det beste for kreftpasientene. Oslo Cancer Cluster ble etablert i 2006, og er et Norwegian Centre of Expertise (NCE).
Kreftforskningsmiljøet som Oslo Cancer Cluster er en del av, har vokst fram rundt Rikshospitalet, Radiumhospitalet, Oslo-regionens to universiteter, bedrifter og kunnskapsaktører. I juli 2008 ble Oslo-regionen og Oslo Cancer Cluster  utnevnt av tidsskriftet Genome Technology til å være et av verdens beste fagmiljøer for forskning innen bioteknologi.
I 2019 har Oslo Cancer Cluster rundt 90 medlemmer som representerer hele verdikjeden fra forskning til industri. En av hovedprioriteringene til klyngens medlemmer er å sikre pasienter rask tilgang til nye medisiner og diagnostiske verktøy under utprøving. Oslo Cancer Cluster arrangerer seminarer og møter for å bedre samarbeid, bygge nettverk og dele informasjon, kompetanse og erfaring.
Oslo Cancer Cluster ligger i Oslo Cancer Cluster Innovasjonspark (OCCI) sammen med Ullern Videregående skole, Kreftregisteret, deler av Oslo universitetssykehus og rundt 30 bedrifter i Oslo Cancer Cluster Incubator. Samarbeidet mellom Oslo kommune og Oslo Cancer Cluster skal knytte grunnutdanning sammen med forskning, høyere utdanning og bedrifter. Det skolefaglige samarbeidet startet i 2009 og ble utvidet da klyngen og skolen kom sammen i den nye innovasjonsparken, som ble åpnet av statsminister Erna Solberg 24. august 2015.
Oslo Cancer Cluster har også prosjekter innen blant annet immunterapi, presisjonsmedisin, kliniske studier og EUs Horisont 2020 om innovasjon innen persontilpasset medisin.
Daglig leder i Oslo Cancer Cluster er Ketil Widerberg og styreleder er Øyvind Kongstun Arnesen.
Fjellfilmfestivalen

Fjellfilmfestivalen er en årlig filmfestival som nylig er flyttet til Gjendesheim i Jotunheimen. Festivalen fokuserer på friluftsliv og fjellkultur. 
Arrangementet ble etablert i 2003 etter et initiativ av Anders Waage Nilsen og avdøde Ole Berge Drægni, daværende eier av Turtagrø Hotell. Fjellfilmfestivalen arrangeres av Stiftelsen Fjellkultur, som er opprettet av Fri flyt og Den Norske Turistforening, vanligvis i midten av september.
I 2008 ble det satt ny deltakerrekord med 700 betalende deltakere. Det var også første gang det var filmvisning på Fannaråken
William av Tyr

Bakgrunn

William av Tyr ble født rundt året 1130 av europeiske, sannsynligvis franske, foreldre i kongedømmet Jerusalem og vokste opp i Jerusalem. Kongedømmet Jerusalem var blitt etablert i 1099 etter det Første korstog, og var på høyden i denne tiden. Han studerte i Europa, antagelig i Paris, og ble i 1165 kannik i Acre og i 1167 erkediakon i Tyr (og Nasaret).

I kongens tjeneste

Han sto i stor gunst hos kong Amalarik I av Jerusalem, som tok ham til lærer for sin sønn Balduin, den senere kong Balduin IV av Jerusalem og betrodde ham diplomatiske oppdrag til keiser Manuel I Komnenos i Konstantinopel og Frédéric de la Roche i Roma og også til det tredje Laterankonsil. 
Knapt hadde Balduin IV besteget tronen før han utnevnte han sin lærer i til rikets kansler i 1174.
Han ble i 1175 også utnevnt av kongen til erkebiskop av Tyr.

Forfatterstap

William skrev en beretning av sin del av verden, medtatt de islamske statene, fra Muhammads tid. Dette arbeidet finnes ikke i dag. Han er berømt som forfatteren av historien om Kongedømmet Jerusalem. Krøniken gis ofte tittelen Historia rerum in partibus transmarinis gestarum (Historien til gjerninger utført over havet) eller Historia Ierosolimitana (Jerusalems historie). Det ble oversatt til fransk etter hans død.
Han forfattet dessuten en historie i 23 bøker om korstogene (trykt 1549 med tittelen Bellisacri historia, libris XXIII comprehensa), en hovedkilde for kunnskapen om korstogene og et av middelalderens mest berømte og leste historieverk. Det omfatter tiden 1095-1184 og ble videreført på latin av dominikanermunken Pippin (til 1230), på fransk av Bernhard Thesaurarius (til 1274).
William anses som den største krønikeskriver i korstogstiden, og en av middelalderens fremste forfattere.
Fingerboard

Et fingerboard (også kjent som Tech Deck etter dette populære merket) er et miniatyr-skateboard. Det er laget av plast eller tre, med griptape, to trucks og 4 hjul. Det styres med pekefinger og langfinger. Man kan gjøre de fleste tricks på et fingerboard som på et vanlig skateboard, og de gjøres på akkurat samme måte. Det fås kjøpt både ramper og annet tilbehør.
Det arrangeres fingerboard-konkurranser for både profesjonelle utøvere og for nybegynnere. Fingerboard er størst i Tyskland, hvor store konkurranser som Kassel-ost og Fast fingers finner sted.
Alle fingerboards er basert på ordentlige skateboards laget av profesjonelle skateboardmerker. Fingerboards blir ofte brukt som en samlehobby.
Alternativ Jul

Alternativ Jul er et døgnåpent julearrangement i Folkets Hus i Oslo sentrum. Gjestene er rusmisbrukere, bostedsløse, ensomme eller andre som faller utenfor den tradisjonelle familiejulen. Fra julaften til 2. juledag er døren åpen døgnet rundt, og alle er velkomne inn til lys, varme, underholdning, vennskap, samtaler, mat og drikke.
Alternativ Jul drives av en forening, og alt av administrasjon, drift og alt vertskap er på frivillig basis. Donasjoner fra private og næringslivet gjør det mulig å servere gjestene god mat og drikke og å by dem på underholdning, sang og gang rundt juletreet. Ved behov får de også mulighet til en varm dusj, rene klær og en seng å sove i for natten.
Arrangementet ble første gang avviklet i 1969 . Henning Holstad tok initiativet til det første arrangementet og har vært leder av arrangementskomiteen hvert år siden starten.
Tresnutebiller

Utseende

Små (gjerne 2 – 6 mm), korte, høyt hvelvede biller, gjerne brunlige og matte med mønster dannet av lyse skjell. Kroppen er vanligvis helt dekket av skjell, noen av dem gjerne oppstående og hårlignende. Hodet er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (mesosternum). Antennene er festet rundt midten av snuten. Brystskjoldet (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. Dekkvingene er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. Beina er kraftige og forholdsvis lange, lårene er vanligvis utannede men kan ha en tann på undersiden. Leggene (tibiae) ender i en krok (uncus). Føttene er nokså korte og kan foldes tilbake mot leggen.

Levevis

Tresnutebillene lever på ulike slags busker og trær, der de voksne billene gjerne gnager på bladene. De er sjelden spesielt tallrike og er ikke regnet som skadedyr.

Artsrike på Kanariøyene

Denne gruppen har de fleste artene i tropene og artsmangfoldet i Europa er temmelig begrenset. Derimot har tresnutebillene tallrike arter på Kanariøyene, Madeira og andre øyer i Atlanterhavet.
Dasygnathus

Utseende

Ganske store, blankt brunlige, avlange biller. Hannen har et kort horn i pannen og to spisse knøler midt på pronotum, og ligner slik noe mer på artene i Oryctini enn på de fleste andre Pentodontini.

Levevis

Arten Dasygnathus blattocomes ble beskrevet fra individer funnet i reirene til en stor, gravende kakerlakk i Queensland.

Utbredelse

Slekten finnes bare i Australia.
Terje Moe (arkitekt)

Biografi

Etter at Moe ble uteksaminert fra Norges tekniske høyskole i 1959, ble han umiddelbart knyttet til NTH som lærer, en stilling han hadde til 1966. Fra 1970 drev han egen arkitektpraksis til 1976, da han ble lærer ved Arkitekthøgskolen i Oslo. Denne stillingen hadde han i ti år. I 1987 ble han professor ved Arkitektavdelingen på NTH, en stilling han hadde til han ble pensjonist.
Guandu

Guandu (kinesisk: 官渡区; pinyin: Guāndù Qū) er et bydistrikt innen byprefekturet Kunming i provinsen Yunnan i Folkerepublikken Kina. Det har et areal på 552,20 km² og en befolkning på 750 000 innbyggere (2004).
Online (linjeforening)

Online er en linjeforening for Informatikk-studentene ved Norges teknisk-naturvitenskapelige universitet (NTNU). Informatikk-studentene hører til  Institutt for datateknikk og informasjonsvitenskap (IDI). Linjeforeningen drives av frivillige, og har som formål å være en sosial og faglig ressurs for studentene, samt et bindeledd mellom studentene, universitetets institusjoner og næringslivet.
Organisatorisk består Online av åtte komiteer, og et hovedstyre bestående av lederne fra syv av disse komiteene samt en leder og nestleder valgt på linjeforeningens generalforsamlig. Denne avholdes årlig, og alle medlemmer av foreningen, i store trekk studenter ved informatikkstudiene, har stemmerett. Sammensetningen i komiteene avgjøres av hovedstyret.
Linjeforeningen har kontor på NTNU Gløshaugen. Dette holdes åpent på hverdager, og fungerer som møteplass for komiteene og sosialt samlingssted for informatikkstudentene.

Offline

Høsten 2010 opprettet hovedstyret en gruppe, proGruppa, for å ta seg av produksjon av profileringmateriell og linjeforeningsavisen Offline. Første utgave ble utgitt 8. april 2011 med portrettintervju av Arvid Holme, utforsking av katakombene ved NTNU og Onlines Åre-tur 2011. Gruppa ble ved generalforsamlingen 2011 innført som egen komité, arbeider videre med mål om to utgivelser av Offline per semester.
Curt Weibull

Bakgrunn, studier

Curt Weibull var sønn av historikeren Martin Weibull og Sophie Winberg og bror av Lauritz Weibull. Han var også far til historikeren Jörgen Weibull samt til Eskil og Christer Weibull. 
Weibull studerte i Lund og la i 1915 frem sin avhandling Saxo: kritiska undersökningar i Danmarks historia från Sven Estridsens död till Knut VI.
Ohrid

Historie

Noen av de eldste bosettinger i Europa finnes ved innsjøen. Byen Ohrid ble grunnlagt på 600-tallet og rommer St.Pantaleon-klosteret, det eldste slaviske kloster. En samling av 800 bysantinske ikoner, for det meste fra 1000- til 1300-tallet og ansett som en av verdens viktigste, finnes i byen.
Forde Abbey

Forde Abbey er et tidligere cistercienserkloster i Dorset i England. Eiendommen er i dag en turistattraksjon, i tillegg til at de omfattende landområdene (6,2km²) som omgir residensen fremdeles er i bruk som matjord. Mye av det originale klosteret ble revet etter oppløsningen av de engelske klostrene. Kun to statuer, som nå står fremvist i inngangshallen, er det som er igjen etter den originale inventaret. De strukturelle restene av klosteret er blant annet klosterets nordvegg og munkenes innkvartering.
Med lisens til å sende

Innhold

Serien handlet om NRKs historie de siste 75 år og besto av en rekke eldre klipp fra kanalens arkiv satt inn i en temaaktuell rekkefølge. Serien tok for seg et bestemt tema i hver episode og startet med «Historiske øyeblikk» som tok for seg de store, nasjonale begivenheter som NRK hadde dekket, fra kongelige bryllup og begravelser til olympiske leker og åpningen av den nye operaen. Episode to het «Avgjørende øyeblikk» og tok for seg kanalens nyhetsdekning. De videre episodene tok for seg Barne-TV, Drama, Underholdningen, Kontroversielle øyeblikk, Kulturelle øyeblikk og slutt Lokale øyeblikk.
Isofix

Isofix er en internasjonal standard for festepunkter for barnesikringsutstyr som barneseter i bil, og har vært standard for nye biler siden 2007. 
Systemet er registrert av International Organization for Standardization (ISO) under betegnelsen «ISO 13216», og gjør at et barnesete enkelt og raskt kan monteres og fjernes fra en bil, uten å bruke bilens bilbelter, og allikevel ivareta sikkerheten.
Systemet er basert på to fester nede på barnesetet som forankres til to fester i bilens baksete, og enten et ben som settes mot gulvet, eller et tredje, høyt festepunkt (toppanker), som festes til et forankringspunkt bak i bilen. Man kan enkelt og raskt flytte bilseter mellom biler med systemet, og det er også mindre fare for feilmontering i forhold til bilseter som festes med bilbelte.  Setet gir også ekstra sikkerhet da det ikke vil bevege seg ved sidekollisjoner. 
Det finnes både forovervendte og bakovervendte barneseter med Isofix-systemet, og bakovervendt er påbudt på alle barneseter i Norge for barn fra 0 til 10 måneder. Bakovervendte barneseter med Isofix står som oftest på en base, som muliggjør at setet kan stå bakovervendt.

Andre standarder

I USA finnes Lower Anchors and Tethers for Children (LATCH) og Canada har Lower Universal Anchorage System (LUAS).